# Výbor Národnej rady Slovenskej republiky

**pre sociálne veci a bývanie**

Číslo: 592/2010  **79.** schôdza výboru

**336**

**Uznesenie**

## Výboru Národnej rady Slovenskej republiky

**pre sociálne veci a bývanie**

**z 26. apríla 2010**

k návrhu poslancov Národnej rady Slovenskej republiky Martina KURUCA a Juraja LIŠKU na vydanie zákona, ktorým sa mení a dopĺňa zákon č. 36/2005 Z. z. o rodine v znení neskorších predpisov (tlač 1499)

**Výbor NR SR pre sociálne veci a bývanie**

**prerokoval**

návrh poslancov Národnej rady Slovenskej republiky Martina KURUCA a Juraja LIŠKU na vydanie zákona, ktorým sa mení a dopĺňa zákon č. 36/2005 Z. z. o rodine v znení neskorších predpisov (tlač 1499) a

1. **súhlasí**

s  návrhom poslancov Národnej rady Slovenskej republiky Martina KURUCA a Juraja LIŠKU na vydanie zákona, ktorým sa mení a dopĺňa zákon č. 36/2005 Z. z. o rodine v znení neskorších predpisov (tlač 1499);

1. **odporúča**

**Národnej rade Slovenskej republiky**

návrh poslancov Národnej rady Slovenskej republiky Martina KURUCA a Juraja LIŠKU na vydanie zákona, ktorým sa mení a dopĺňa zákon č. 36/2005 Z. z. o rodine v znení neskorších predpisov (tlač 1499) s pozmeňujúcimi a doplňujúcimi návrhmi, ktoré tvoria prílohu tohto uznesenia **schváliť**;

1. **ukladá**

**predsedovi výboru**

predložiť stanovisko výboru k uvedenému návrhu zákona gestorského Ústavnoprávnemu výboru Národnej rady Slovenskej republiky.

**Jozef Halecký**

**predseda výboru**

**overovatelia výboru:**

**Róbert Madej**

**Výbor Národnej rady Slovenskej republiky**

**pre sociálne veci a bývanie**

Príloha k uzneseniu č. 336

**Pozmeňujúce a doplňujúce návrhy**

k návrhu poslancov Národnej rady Slovenskej republiky Martina KURUCA a Juraja LIŠKU na vydanie zákona, ktorým sa mení a dopĺňa zákon č. 36/2005 Z. z. o rodine v znení neskorších predpisov (tlač 1499)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. K čl. I 1. bod

V § 24 ods. 2 prvá veta sa slovo „starostlivosť“ nahrádza slovami „osobnú starostlivosť“.

Legislatívno-technická pripomienka opravujúca nesprávny pojem.

2. K čl. I 1. bod

V § 24 ods. 2 sa slová „striedavej starostlivosti“ vo všetkých tvaroch nahrádzajú slovami „striedavej osobnej starostlivosti“ v príslušnom tvare.“.

Základnou požiadavkou striedavej starostlivosti oboch rodičov o dieťa je, aby sa oň starali osobne. Táto požiadavky by preto mala byť vyjadrená aj v príslušnom právnom pojme.

3. K čl. I 1. bod

V § 24 ods. 2 v poslednej vete sa slová „takáto starostlivosť“ nahrádzajú slovami „striedavá osobná starostlivosť“.

Legislatívno-technická pripomienka nadväzujúca na pozmeňovací návrh č. 2 časti „C“ stanoviska.

4. K čl. I 1. bod

V § 24 ods. 2 v poslednej vete sa za slovo „dieťaťa“ vkladá čiarka.

Legislatívno-technická pripomienka upresňujúca normatívny text návrhu zákona.

5. K čl. I 2. bod

Úvodná veta znie: „V § 24 odsek 4 znie:“ a označenie odseku „(3)“ sa nahrádza označením „(4)“.

Legislatívno-technická pripomienka, ktorá ponecháva v platnosti odsek 2 platného znenia § 24 zákona o rodine, ktorý je potrebný pre zachovanie možnosti schvaľovať dohody rodičov súdom.

6. K čl. I 3. bod

Úvodná veta znie: „V § 24 odsek 5 znie:“ a označenie odseku „(4)“ sa nahrádza označením „(5)“.

Legislatívno-technická pripomienka, ktorá ponecháva v platnosti odsek 2 platného znenia § 24 zákona o rodine, ktorý je potrebný pre zachovanie možnosti schvaľovať dohody rodičov súdom.